EkBass/fiwiki-20250220-pages-articles huggingface dataset:
She Taught Me How to Fly

She Taught Me How to Fly on brittiläisen rockyhtye Noel Gallagher’s High Flying Birdsin kappale, joka julkaistiin neljäntenä singlenä yhtyeen kolmannelta studioalbumilta Who Built the Moon? 25. toukokuuta 2018. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo. ”She Taught Me How to Fly” ylsi kotimaassaan Britannian singlelistalla parhaimmillaan sijalle 71. == Kappaleet == === Digitaalinen lataus === === 12 tuuman vinyyli === == Lähteet == Luokka:Noel Gallagher’s High Flying Birdsin kappaleet Luokka:Vuoden 2017 kappaleet
Alpo S. Tuura

Alpo Siimes Tuura (23. heinäkuuta 1902 Riihimäki – 2. kesäkuuta 1928 Cleveland, Yhdysvallat) oli amerikansuomalainen taidemaalari.Kuolleita, Helsingin Sanomat 10.06.1928 nro 156, s. 5, Kansalliskirjaston Digitoidut aineistot Alpo Tuuran kuolinilmoitus, Helsingin Sanomat 10.6.1928 nro 156, s. 2, Kansalliskirjaston Digitoidut aineistot Alpo Tuuran vanhemmat olivat Juho Tuura ja Emilia o.s. Punkari. Hän kävi yhteiskoulua Riihimäellä, kunnes muutti 1916 Yhdysvaltoihin jatkaakseen siellä opintojaan. Hän suoritti ylioppilastutkinnon Harborissa ja opiskeli sitten neljä vuotta Clevelandin taideopistossa. Hän ehti pitää ensimmäisen oman näyttelyn ja oli valmistelemassa toista, kun hän kuoli auto-onnettomuudessa kesäkuun alussa 1928. Tuuran kuoltua hänen ystävänsa taiteilija Max Albin Bachofen (1903–1987) järjesti Tuuran jäämistöstä löytyneiden teosten muistonäyttelyn.Riihimäkeläinen taiteilija saanut tunnustusta Amerikassa, Etelä-Hämeen Sanomat 20.3.1928 nro 33, s. 4, Kansalliskirjaston Digitoidut aineistotAlpo S. Tuura - eräs taiteilijakohtalo, Satakunnan Kansa 13.01.1929 nro 11, s. 8, Kansalliskirjaston Digitoidut aineistotaskART : Max Bachofen == Lähteet == == Aiheesta muualla == * Luettelo Tuuran teoksista, jotka olivat esillä Clevelandin taidemuseon May Show -näyttelyssä keväällä 1928 (Internet Archive) Luokka:Suomalaiset taidemaalarit Luokka:Amerikansuomalaiset henkilöt Luokka:Vuonna 1902 syntyneet Luokka:Vuonna 1928 kuolleet
Luccan katedraali

Luccan katedraali (myös Luccan tuomiokirkko; ) on katolinen katedraali Italian Luccassa. Kirkko on pyhitetty Pyhälle Martinukselle. Kirkko on Luccan arkkihiippakunnan keskuspaikka. Kirkon rakentaminen alkoi vuonna 1063 piispa Anselmon aikana ja vihittiin käyttöön vuonna 1070. Alkuperäisestä rakennuksesta ovat jäljellä enää kellotorni ja apsis. Kirkon sisätila rakennettiin uudelleen goottilaiseen tyyliin 1300- ja 1400-luvuilla. Kirkon julkisivu on vuodelta 1204. ==Kuvia== Kuva:Duomo di Lucca vom Torre Guinigi 2009-07.jpg Kuva:Interior de la catedral de Lucca.JPG Kuva:Catedral de Lucca - interior.JPG Kuva:Lucques-Cathedrale-Le tempietto.jpg Kuva:Duomo Lucca - détails galerie aveugle en façade 2.jpg ==Lähteet== == Aiheesta muualla == Luokka:Italian katedraalit Luokka:Lucca
Poldark (vuoden 1975 sarja)

Poldark on vuosina 1975–1977 esitetty alkuperäinen televisiosarja Winston Grahamin Poldark-kirjasarjasta. Pääosaa, kapteeni Ross Poldarkia esittää Robin Ellis. Poldark perustuu kirjasarjan seitsemään ensimmäiseen romaaniin; ensimmäisen tuotantokausi perustuu neljään ensimmäiseen romaaniin ja toinen tuotantokausi kolmeen seuraavaan romaaniin. Sarja on yksi Ison-Britannian kaikkien aikojen suosituimmista ja menestyneimmistä televisiosarjoista. Poldark on myyty yli 40 maahan. Sarjaa esitettiin Isossa-Britanniassa BBC1-kanavalla. Poldarkista nähtiin Suomessa vain ensimmäinen tuotantokausi, Mainos-TV:n ohjelmistossa keväällä 1981. Vuonna 2015 alkoi BBC Onella sarjan uusi versio Poldark, jossa pääosaa näyttelee Aidan Turner. Myös alkuperäisen 1970-luvun Poldark-sarjan pääosan esittäjä Robin Ellis nähdään 2010-luvun sarjassa tohtori Halsen roolissa. ==Rooleissa== ==Lähteet== Luokka:Romaaneihin perustuvat televisiosarjat Luokka:Brittiläiset televisiosarjat Luokka:Brittiläiset draamasarjat Luokka:1970-luvun televisiosarjat Luokka:BBC:n televisio-ohjelmat
Robin Ellis

Anthony Robin Ellis (s. 8. tammikuuta 1942) on englantilainen näyttelijä, joka tunnetaan parhaiten pääroolistaan kapteeni Ross Poldarkina BBC:n 1970-luvun klassikkosarjassa Poldark (1975–1977). Tämän jälkeen hän on esiintynyt lukuisissa televisiosarjoissa ja elokuvissa. Vuonna 2006 hänet nähtiin murhaajan roolissa ruotsalaisessa rikoselokuvassa Wallander: Valokuvaaja. Robin Ellis nähdään tuomari Halsena BBC:n 2010-luvun Poldark-sarjassa (2015, 2016, 2017). Luokka:Brittiläiset näyttelijät Luokka:Englantilaiset näyttelijät
United Airlinesin lento 585

United Airlinesin lento 585 oli normaali reittilento Yhdysvaltojen Denveristä Colorado Springsiin 3. maaliskuuta 1991. Koneen laskeutuessa sen peräsin juuttui ääriasentoon, ja kone syöksyi maahan. Koneessa oli viisihenkinen miehistö ja 20 matkustajaa, ja kaikki koneessa olleet kuolivat. == Tausta == Onnettomuuskone oli malliltaan Boeing 737-291, rekisteritunnukseltaan N999UA ja valmistenumeroltaan 22742. Se oli valmistunut toukokuussa 1982, ja siirtynyt United Airlinesille kesäkuussa 1986. Koneella oli lennetty onnettomuuspäivään mennessä 26 050 tuntia ja 19 734 lentoa. Se oli varustettu kahdella Pratt & Whitneyn JT8D-17-suihkuturbiinimoottorilla.National Transportation Safety Board s. 25. Lennon kapteeni oli iältään 52-vuotias, ja hän oli ollut yhtiön palveluksessa toukokuusta 1969. Hänellä oli yhteensä 9 902 tunnin lentokokemus, josta 1 732 onnettomuuskonetyypillä. Niistä 891 hän oli lentänyt kapteenina. Perämies oli iältään 42-vuotias, ja hän oli liittynyt yhtiölle marraskuussa 1988. Hänellä oli yhteensä 3 903 tunnin lentokokemus, josta 1 077 onnettomuuskonetyypin perämiehenä. Molempien lentäjien lupakirjat ja terveystarkastukset olivat ajan tasalla.National Transportation Safety Board s. 23–24. == Tapahtumat == United Airlinesin lento 585 oli Yhdysvaltain reittilento Peorian kansainväliseltä lentoasemalta Coloradon Springsin lentoasemalle. Sen laskeutui kaksi välilaskua Molinessa ja Denverissä. Jälkimmäisestä se nousi kello 9.23 mukanaan 20 matkustajaa ja viisi miehistön jäsentä. Lennon tuli tehdä visuaalinen lähestyminen kiitotielle 35. Kone kääntyi oikealle täysin yllättäen sen lentäessä noin 300 metrin korkeudella, ja se syöksyi maahan 6,4 kilometrin päässä lentoasemalta. Kaikki koneessa olleet kuolivat. == Lähteet == * === Viitteet === Luokka:Lento-onnettomuudet Yhdysvalloissa Luokka:Vuoden 1991 lento-onnettomuudet Luokka:Coloradon historia Luokka:Coloradon liikenne
New Richmondin tornado

New Richmondin tornado oli 12. kesäkuuta 1899 St. Croixin piirikunnassa Wisconsinissa vahinkoja aiheuttanut tornado, joka surmasi 117 henkeä ja tuhosi 300 rakennusta. Sen on jälkikäteen arvioitu olleen Fujitan asteikolla luokassa F5. Se on Yhdysvaltain historian tähän mennessä yhdeksänneksi eniten kuolonuhreja aiheuttanut tornado. == Lähteet == Luokka:Luonnonmullistukset Yhdysvalloissa Luokka:Wisconsin Luokka:Vuoden 1899 luonnonmullistukset
Massimiliano Irrati

Massimiliano Irrati (s. 27. kesäkuuta 1979 Firenze) on italialainen jalkapallotuomari. Hän toiminut erotuomarina vuodesta 1996 lähtien. Ensimmäisen Serie A-ottelun Irrati tuomitsi maaliskuussa 2012. Hän on tuomaroinut lähinnä Italiassa, mutta on tuominnut myös nuorten kansainvälisiä otteluita. Irrati tuomitsi ensimmäisen kansainvälisen miesten ottelun vuonna 2017. Irratti valittiin MM-kilpailujen 2018 videotuomariksi huhtikuussa 2018. ==Lähteet== Luokka:Italialaiset jalkapallotuomarit Luokka:Vuonna 1979 syntyneet Luokka:Elävät henkilöt
Paolo Valeri

Paolo Valeri (s. 16. toukokuuta 1978 Rooma) on italialainen jalkapallotuomari. Valeri tuomitsi ensimmäisen Serie A -ottelunsa joulukuussa 2007. Hän on tuominnut UEFAn sisäisiä otteluita vuodesta 2011 lähtien. FIFAn alaisia kansainvälisiä otteluita Valeri on tuominnut vuodesta 2012 lähtien. Valeri valittiin MM-kilpailujen 2018 videoerotuomariksi huhtikuussa 2018. ==Lähteet== Luokka:Italialaiset jalkapallotuomarit Luokka:Vuonna 1978 syntyneet Luokka:Elävät henkilöt
Rainer Salzgeber

Rainer Salzgeber (s. 26. huhtikuuta 1967 Schruns) on itävaltalainen alppihiihtäjä. Hän saavutti suurpujottelussa hopeaa vuoden 1993 MM- kilpailuissa. Salzgeber on toiminut Headin kilpailuosaston johtajana vuodesta 2002. Hän on naimisissa entisen alppihiihtäjän, Anita Wachterin kanssa. == Lähteet == * ===Viitteet=== Luokka:Itävaltalaiset alppihiihtäjät Luokka:Vuonna 1967 syntyneet Luokka:Elävät henkilöt
Fiat 124 Sport Coupé

Fiat 124 Sport Coupé on Fiatin vuosina 1967–1975 valmistama kaksiovinen coupé- korinen automalli, joka korvasi Fiat 1500 Coupén. Espanjalainen SEAT valmisti mallia lisenssillä SEAT 124 Sport -nimisenä. 124 Sport Coupé esiteltiin Geneven autonäyttelyssä keväällä 1987. Se perustui sedan-korisen Fiat 124:n alustalle. Ensimmäisen sarjan (AC) malleissa oli 1,4-litrainen (90 hv) moottori ja kaksi pyöreää ajovaloa. Torinon autonäyttelyssä 1969 esitelty toinen sarja (BC) toi mukanaan uudistuksia, kuten neljä pyöreää ajovaloa ja uuden etusäleikön. Myös auton peräosaan tehtiin muutoksia. 1,4-litraisen moottorin rinnalle tuli 1,6-litrainen (110 hv). Kolmas sarja (CC) esiteltiin vuonna 1972, jolloin uudistuksia tehtiin etusäleikköön ja takavaloihin. Aiemmat moottorit korvattiin 132-mallista peräisin olevilla 1,6- (104 hv) ja 1,8-litraisilla (114 hv), joiden yhteyteen oli saatavana viisiportainen vaihteisto. == Lähteet == == Aiheesta muualla == 124 Sport Coupé Luokka:S-segmentin autot Luokka:1960-luvun autot Luokka:1970-luvun autot
Antonio Spallino

Antonio Spallino (1. huhtikuuta 1925 Como – 28. syyskuuta 2017) oli italialainen miekkailija, olympiavoittaja ja maailmanmestari. Spallino voitti floretilla olympiapronssia Melbournessa 1956 ja floretin joukkuekilpailussa Melbournessa olympiakultaa sekä Helsingissä 1952 olympiahopeaa.Olympics at Sports-Reference.com Spallino voitti myös useita MM-mitaleja. Hän toimi Comon pormestarina vuodet 1970–1985. Spallino kuoli 92-vuotiaana 28. syyskuuta 2017.http://www.corrieredicomo.it/como-addio-ad-antonio-spallino/ == Lähteet == * Antonio Spallino Bio, Stats, and Results Olympics at Sports-Reference.com === Viitteet === Luokka:Italialaiset miekkailijat Luokka:Italialaiset olympiavoittajat Luokka:Italian pormestarit Luokka:Vuonna 1925 syntyneet Luokka:Vuonna 2017 kuolleet
Kainin maa

Kainin maa () on Hammond Innesin jännitysromaani. ==Juoni== Kainin maaksi on sanottu Newfoundlandin erämaata. Se oli autiota ja villiä subarktista erämaata, jossa vain harva selvisi. Siellä on kuitenkin kaivettu kultaa. Tarinan aikana alueelle rakennetaan ensimmäistä koko erämaan halki kulkevaa rautatietä. Iäkäs brittiläinen radioamatööri kuulee hätäkutsun alueelta, mutta häntä ei uskota. Hänen poikansa lähtee tutkimaan asiaa ja paljastaa ikäviä totuuksia, joista kuitenkin lupaa vaieta niin kauan kuin on tarpeen. Tarinan lopussa kertoja sanoo, että tapauksen ytimessä ollut nuoripari pyysi häntä ainoana puolueettomana paikalla olleena kertomaan totuuden, koska ilman sitä heitä epäillään asiaan liittyvistä murhista. Kirjoittaja tekeekin näin, ja juorut vaikenevat. Luokka:Brittiläiset romaanit Luokka:Vuoden 1958 kirjat Luokka:Jännitysromaanit Luokka:Hammond Innesin romaanit
Manlio Di Rosa

Manlio Di Rosa (14. syyskuuta 1914 Livorno – 15. maaliskuuta 1989 Livorno) oli italialainen miekkailija, olympiavoittaja ja maailmanmestari. Di Rosa voitti floretin joukkuekilpailussa mitalin neljissä peräkkäisissä olympialaisissa vuosina 1936–1956. Ensimmäisissä ja viimeisissä olympialaisissaan Di Rosan mitalin väri oli kultainen. Lisäksi hän voitti floretin yksilökilpailussa olympiapronssia Helsingissä 1952.Olympics at Sports-Reference.com MM- kilpailuista Di Rosa voitti useita mitaleja.http://www.sport- komplett.de/sport-komplett/sportarten/f/fechten/hst/12.html == Lähteet == * Manlio Di Rosa Bio, Stats, and Results Olympics at Sports-Reference.com === Viitteet === Luokka:Italialaiset miekkailijat Luokka:Italialaiset olympiavoittajat Luokka:Vuonna 1914 syntyneet Luokka:Vuonna 1989 kuolleet
I giorni dell’arcobaleno

I giorni dell’arcobaleno on Nicola Di Barin esittämä kappale, joka edusti Italiaa vuoden 1972 Eurovision laulukilpailussa Ison-Britannian Edinburghissä. Kappale sijoittui Euroviisuissa kuudenneksi 92 pisteellä. Seija Simola levytti kappaleesta Pertti Reposen sanoittaman suomenkielisen version "Sylissä aamun". == Lähteet == Luokka:Italian euroviisuedustuskappaleet Luokka:Vuoden 1972 euroviisuedustuskappaleet
Haljalan kunta

Haljalan kunta sijaitsee Pohjois-Virossa Suomenlahden etelärannalla Länsi- Virumaan maakunnassa noin 80 kilometriä Tallinnasta itään. == Sijainti == Kunta rajoittuu pohjoisessa Suomenlahteen, idässä Viru-Nigulan ja Rakveren kuntiin, etelässä Kadrinaan ja lännessä Kuusaluun. == Hallinto == Haljalan kunta muodostettiin vuoden 2017 kuntauudistuksessa yhdistämällä vanha Haljalan kunta ja Vihulan kunta uudeksi Haljalan kunnaksi. Haljalassa on 4 389 asukasta (1.1.2018). Kunta muodostuu Haljalan ja Võsun pienkauppaloista (alevik) ja 72 kylästä (küla). Kunnan keskuspaikka on Võsun pienkauppala. == Liikenne == Valtatie 1 Tallinnasta Narvaan kulkee Haljalan kautta. == Lähteet == == Aiheesta muualla == *
Mauro Racca

Mauro Racca (3. huhtikuuta 1912 Torino – 27. huhtikuuta 1977 Padova) oli italialainen miekkailija, olympiamitalisti ja maailmanmestari. Racca saavutti säilän joukkuekilpailussa olympiahopeaa Lontoossa 1948 ja Helsingissä 1952.Olympics at Sports-Reference.com MM-kilpailuista Racca voitti useita mitaleja.http://www.sport-komplett.de/sport- komplett/sportarten/f/fechten/hst/14.html == Lähteet == * Mauro Racca Bio, Stats, and Results Olympics at Sports-Reference.com === Viitteet === Luokka:Italialaiset miekkailijat Luokka:Italialaiset olympiamitalistit Luokka:Vuonna 1912 syntyneet Luokka:Vuonna 1977 kuolleet
Fiat X1/9

Fiat X1/9 on Fiatin vuosina 1972–1982 valmistama keskimoottorinen kaksiovinen automalli, joka korvasi Fiat 850 Spiderin. Fiatin lopetettua mallin tuotannon Bertone jatkoi sen valmistusta Bertone X1/9 -nimisenä vuoteen 1988 saakka. X1/9 perustui tekniikaltaan Fiat 128 -malliin, josta myös 1,3-litrainen moottori oli peräisin. Se oli kuitenkin sijoitettu ohjaamon taakse ja välitti voimansa takapyörille. Euroopassa myydyn mallin teho oli 75 hevosvoimaa, Yhdysvaltoihin viedyissä 66 hevosvoimaa. Vuonna 1978 malli sai Ritmosta peräisin olevan 1,5-litraisen (85 hv, Yhdysvalloissa 67 hv) moottorin ja viisiportaisen vaihteiston. Seuraavana vuonna esiteltiin Yhdysvaltojen markkinoille polttoaineen suihkutusjärjestelmällä varustettu versio, mutta teho oli silti päästörajoitusten vuoksi alhainen. == Lähteet == == Aiheesta muualla == X1/9 Luokka:S-segmentin autot Luokka:1970-luvun autot Luokka:1980-luvun autot
Chi sarà con te

Chi sarà con te on Massimo Ranierin esittämä kappale, joka edusti Italiaa vuoden 1973 Eurovision laulukilpailussa Luxemburgissa. Kappale sijoittui Euroviisuissa kolmanneksitoista 74 pisteellä. == Lähteet == Luokka:Italian euroviisuedustuskappaleet Luokka:Vuoden 1973 euroviisuedustuskappaleet
Kummituslentokone

Kummituslentokone () on Hammond Innesin jännitysromaani Berliinin ilmasillasta. Se julkaistiin ensi kerran vuonna 1951. Neil Fraser on tarinan kertoja; hän on palveluksesta eronnut RAF:n lentäjä joka on salanimellä ottanut osaa hävittäjäkoneiden salakuljetukseen Israeliin. Häntä epäillään ja pakomatkalla hän osuu Memburyn entiseen pommikonetukikohtaan jossa kaksi muuta lentäjää, Bill Saeton ja Tubby Carter rakentavat uudentyyppisiä moottoreita Tudor-säiliökoneeseen. Heillä on kireä aikataulu ehtiä mukaan Berliinin ilmasiltaan. Moottorien piirustukset ovat löytyneet keskeneräisinä Saksasta. Pienen kinastelun jälkeen Fraser liittyy porukkaan; rahahuoletkin ratkeavat osin koska hänellä on sattumoisin sopivasti rahaa. Kone valmistuu mutta vaurioituu kohtalokkaasti pakkolaskussa. Carter lähtee omille teilleen mutta Saeton ja Fraser yhdessä kaappaavat toisen samanlaisen koneen; moottorit asennetaan, pakkolaskun tehnyt kone pilkotaan ja jätteet heitellään sinne mihin toisen koneen uskotaan pudonneen. Memburyn halli poltetaan lähtiessä. Valitettavasti Carter vammautuu vakavasti kaappauksessa; Saeton lentää paikalle lainaamallaan Dakotalla ja tappaa hänet; Fraser ja hänen saksalainen ystävättärensä - moottorin alkuperäisen suunnittelijan tytär - vangitsevat Saetonin; haavoittunut Fraser lentää lainakoneen Gatowiin. Kuitenkin matkalla on sattunut ikävyyksiä ja lopulta Saetonin on paettava virkavaltaa koneellaan; kone syöksyy mereen. Fraser ja tyttö lupaavat yrittää moottorimallin uudelleen rakentamista. Luokka:Hammond Innesin romaanit Luokka:Jännitysromaanit Luokka:Vuoden 1951 kirjat
Gastone Darè

Gastone Darè (18. helmikuuta 1918 Suzzara – 7. kesäkuuta 1976 Mantova) oli italialainen miekkailun olympiamitalisti ja maailmanmestari sekä poliitikko. Darè saavutti säilän joukkuekilpailussa olympiahopeaa Lontoossa 1948 ja Helsingissä 1952.Olympics at Sports-Reference.com MM-kilpailuista hän voitti useita mitaleja.http://www.sport-komplett.de/sport- komplett/sportarten/f/fechten/hst/14.html 1960–1970-luvuilla Darè toimi Italian senaatissa.http://www.senato.it/leg/04/BGT/Schede/Attsen/00007218.htm == Lähteet == * Gastone Darè Bio, Stats, and Results Olympics at Sports- Reference.com === Viitteet === Luokka:Italialaiset miekkailijat Luokka:Italialaiset olympiamitalistit Luokka:Italialaiset poliitikot Luokka:Vuonna 1918 syntyneet Luokka:Vuonna 1976 kuolleet
Maasillan taistelu

Maasillan taistelu käytiin suuren Pohjan sodan aikana 1713. Ruotsalaisten ja venäläisten joukkojen välillä käytiin pieni taistelu 22. elokuuta 1713 Karjaalla Mustionjoella Maasillanvirran luona. Venäläisten aikomuksena oli hyökätä Karjaan ohi Turkuun pitkin Suurta rantatietä eli Kuninkaantietä. 500 sotilaan ruotsalainen joukko, jota johti eversti Johan Stiernschantz, yritti pysäyttää venäläisten 13 200 miehen vahvuisen armeijan Mustionjoella kilometrin mittaisella rintamalla, joka kulki Kirkkojärveltä Mustionjoen mutkaan. thumb|left|Maasillanvirran ylittävä Maasilta nykyisin. Venäläinen ratsuväki hyökkäsi kahdeksalta aamulla, mutta jalkautui kivääritulen vuoksi ja kahlasi joen poikki, koska ruotsalaiset olivat polttaneet sillan, joka oli heistä pohjoiseen. Ruotsalaiset vetäytyivät, ettei heidän kimppuunsa olisi käyty selustan kautta. Neljän tunnin kuluttua venäläiset pääsivät läpi Maasillan kahluupaikan kohdalla.Muistomerkit. Visit Raseborg. Viitattu 16.3.2022. Maasillantien ja Vanhan Turuntien risteykseen pystytettiin vuonna 1934 Bertel Nilssonin veistämä muistokivi. ==Lähteet== *Landsbro på Uppslagsverket Finland viitattu 10.6.2018 *Svenskar stred mot ryssar vid Landsbro på svenska Yle:s webbplats 22.8.2013, viitattu 10.6.2018 *Karis förr - Slaget vid Landsbro 1713, Karis-Billnäs gymnasium, viitattu 10.6.2018 ===Viitteet=== Luokka:Suomen muistomerkit Luokka:Suuren Pohjan sodan taistelut Luokka:Venäjän taistelut Luokka:Raaseporin historia Luokka:Karjaa Luokka:1713
Orlandina Basket

Orlandina Basket on italialainen koripalloseura Capo d’Orlandon kunnasta. Orlandina Basketin miesten edustusjoukkue on pelannut ajoittain Italian pääsarjassa. Kaudella 2017–2018 se osallistui Mestarien liigaan.http://www.orlandinabasket.it/our-history/ Joukkueessa ovat pelanneet muun muassa Gianluca Basile ja Matteo Soragna. == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Italialaiset koripalloseurat Luokka:Messinan metropolikaupunki
Veijarin testamentti

Veijarin testamentti (Campbell's Kingdom, 1952) on Hammond Innesin jännitysromaani. Tarinan kertoja Bruce Campbell Wetheral on juuri palannut sodasta vakuutusyhtiön virkailijaksi; hän on saanut Lontoon parhaalta lääkäriltä kuolemantuomion vatsasyövän vuoksi: hänellä on vain kuusi kuukautta elinaikaa. Hänen luokseen tulee asianajaja joka tuo hänen äidinisänsä testamentin; se käsittää suuren öljyvaltauksen, Campbellin Kuningaskunnan Kalliovuorilla. Alueelle halutaan rakentaa pato joka hukuttaisi sen; siitä tarjotaan kohtuuhinta, mutta sen muuttaminen rahaksi veisi kuusi kuukautta. Wetrheral saa testamentin mukana suorasukaisen kirjeen isoisältä - ja hylkää tarjouksen; hän lähtee siirtolaiseksi Kanadaan. Häntä ahdistellaan lujasti myymään; vanha kaivosmagnaatti Roger Fergus joka oli isoisän vanha ystävä, luouttuaa Wetheralille kaivostusoikeudet takaisin; ne annettiin hänelle vakuutena poraushankkeeseen sijoitetuista rahoista mutta kuolemaa tekevänä hän ei välitä rahasta - mutta myös kuolemaantuomittuun ystävänsä jälkeläiseen hän ihastuu todella. Wetheral saa ystäviä ja vihollisia; paikallinen väestö vihaa ukko Campbellia koska hän on heidän mukaansa petturi: miehet viliintyivät ensi havainnoista ja ostivat kaikki vuorenhuiput ennen kuin koeporaus oli selvä - ja poraus kilpistyi basalttipankkoon. Vanhoilta miehiltä meni kaikki säästöt aivan omaa varomattomuuttaan - ja he syyttävät ukkoa. Ukko kuoli ennen kuin sai rahat kokoon vahvempaan poraan; Wetheral onnistuu - vastapelaajien laittomuuksiin menneestä estelystä huolimatta - saamaan raskaan poratornin ja miehet Kuningaskuntaan eli porausalueelle; nyt työ menee kilpajuoksuksi jonka he häviävät täpärästi: pato valmistuu odotettua nopeammin ja torni jää veden alle; sen mukana jää pohjaan myös kaasuesiintymään osumisesta todistava porausputki. Kuitenkin selviää että pato on tehty vanhentuneesta sementistä ja alkaa sortua; Wetheral vaarantaa henkensä ja laskeutuu jarruilla hissirataa pitkin varoittamaan patotyömaata;. Hänen päävihollisensa Peter Trevedian yrittää estää, mutta Wetheral turvautuu pistooliin ja pysäyttää hänet. Nyt hän varoituslaukauksen avulla ajaa padonrakentajat turvaan. Trevedian ei usko vaaraa ja lähtee hissillä takaisin Kuningaskuntaan, mutta pato sortuu ja Trevedian saa surmansa. Padonrakentajat rakentavat Wetheralille oman talon kiitoksenaan henkensä pelastamisesta. Nyt paljastuu että padonrakennus oli suuri huijaus, ja poratornin jäännökset, erityisesti kaasunpaineen ulos työntämä porausputki, kertovat poraajien osuneen kaasusuoneen. Ilmeisesti välissä ollutta oikeudenkäyntiä ei kerrota; pääjuonittelija, vanhan jo kuolleen kaivosmagnaatin kelvoton poika Henry Fergus häviää jutun; porausurakoitsija joka on vaarantanut koko omaisuutensa saa uuden tornin ja autot tilalle; loppuluvussa sanotaan että poraukset alkavat kevään tullen nyt kun esiintymästä on varmuus. Tarina loppuu siihen kun Wetheral saa uudessa talossaan kirjeen Lontoosta: hänen epätoivoinen kamppailunsa aikaa vastaan onkin voittanut syövän: kasvain on poissa! Nyt hän suunnittelee uuden porauksen alkua. Luokka:Jännitysromaanit Luokka:Hammond Innesin romaanit
Aquila Basket Trento

Aquila Basket Trento on italialainen koripalloseura Trenton kaupungista. Joukkue on pelannut ajoittain Italian pääsarjassa ja kansainvälisissä seurakilpailuissa.http://www.aquilabasket.it/page/930238287975/accomplishments Vuonna 2017 se saavutti Italian pääsarjassa hopeaa. == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Italialaiset koripalloseurat Luokka:Trenton maakunta
Viljo Ahokas

Viljo Jaakko Ahokas (13. toukokuuta 1901 Tampere – 5. syyskuuta 1984 Helsinki) oli suomalainen juristi ja diplomaatti. Viljo Ahokas astui ulkoasiainministeriön palvelukseen vuonna 1925 ja jatkettuaan myöhemmin opintojaan valmistui lakitieteen lisensiaatiksi vuonna 1949. Hän työskenteli konsulina ja lähettiläänä eri puolilla maailmaa, viimeksi Prahassa vuosina 1957–1962 sekä Tokiossa ja Manilassa 1962–1968. Urallaan Ahokas eteni lähetystösihteeriksi (arvonimi) 1928, lähetystöneuvokseksi 1938, erikoislähettilääksi ja täysivaltaiseksi ministeriksi 1953 ja erikoissuurlähettilääksi 1959. ==Lähteet== * Viljo Ahokkaan muistokirjoitus Helsingin Sanomissa. (Maksullinen linkki.) Luokka:Suomalaiset diplomaatit Luokka:Suomalaiset juristit Luokka:Vuonna 1901 syntyneet Luokka:Vuonna 1984 kuolleet
Auxilium Pallacanestro Torino

Auxilium Pallacanestro Torino on italialainen koripalloseura Torinon kaupungista. Joukkue on pelannut ajoittain Italian pääsarjassa ja kansainvälisissä seurakilpailuissa.http://web.legabasket.it/team/1283/manital_torino/storia Vuonna 2018 se voitti Italian cup- mestaruudenhttps://www.gazzetta.it/Basket/18-02-2018/basket-final-eight- torino-brescia-250376614451.shtml?refresh_ce-cp. == Tunnettuja pelaajia == * Alessandro Abbio * Sandro Gamba (valmentaja) * Stefano Mancinelli * Romeo Sacchetti * Renzo Vecchiato * Darryl Dawkins * Scott May == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Italialaiset koripalloseurat Luokka:Torinon urheilu
Giacomo Galanda

Giacomo Galanda (s. 30. tammikuuta 1975 Udine) on italialainen kilpauransa päättänyt koripalloilija, olympiamitalisti ja Euroopan mestari. == Pelaajaura == === Seurajoukkueet === Isona laitahyökkääjänä tai Sentterinä pelannut Galanda voitti urallaan muun muassa Italian mestaruuden vuosina 1999, 2000 ja 2004, Italian cup-mestaruuden vuonna 1998 ja Italian supercup-mestaruuden vuosina 1996, jolloin hänet valittiin arvokkaimmaksi pelaajaksi, ja 2004.Legabasket.itEuroliiga === Maajoukkueet === Galanda kuului Italian miesten maajoukkueseen sen voittaessa olympiahopeaa Ateenassa 2004, Euroopan mestaruuden Ranskassa 1999, EM-hopeaa Espanjassa 1997 ja EM-pronssia Ruotsissa 2003. Hän edusti Italiaa myös Sydneyn kesäolympialaisissa 2000, missä Italia oli viides, vuoden 1998 MM-kilpailuissa ja vuosien 2001 ja 2005 EM- kilpailuissa. == Lähteet == * Profiili Legabasket.it * Profiili Euroliiga * Giacomo Galanda Europe Stats Basketball-Reference.com * Jack Galanda Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Italialaiset koripalloilijat Luokka:Italialaiset olympiamitalistit Luokka:Vuonna 1975 syntyneet Luokka:Elävät henkilöt
JR Tōkai

Tōkai ryokakutetsudō (, ’Tōkain matkustajarautatieosakeyhtiö’, ), eli lyhyemmin JR Tōkai (, ), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Japanin pääsaaren Honshūn keskiosissa Tōkain eli Chūbun alueella. JR Tōkai perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Nagoyan Nakamura-kun suuralueen Meiekin kaupunginosassa. Yhtiöllä on 18 054 työntekijää (vuonna 2016). Se liikennöi 12 konventionaalista rautatielinjaa ja Tōkaidō Shinkansen -suurnopeuslinjaa, jotka muodostavat 1 970,8 kilometrin pituisen verkoston. Asemia yhtiöllä on käytössään 405 kappaletta ja junavaunuja 4 850. Vuonna 2017 yhtiön konventionaalisilla rautatielinjoilla oli noin 405 miljoonaa matkustajaa, Shinkansen-linjalla 165 miljoonaa. Rautatieliikenteen lisäksi JR Tōkai toimii myös lukuisilla muilla aloilla, muun muassa rautateihin liittyvän kiinteistötoiminnan ja kaupan parissa. == Linjat == JR Tōkai liikennöi Tōkaidō Shinkansen -linjaa Tokion, Nagoyan ja Osakan välillä sekä 12 tavanomaista rautatielinjaa Nagoyan ja Shizuokan ympäristössä: Linja Japaniksi Reitti Pituus (km) Shinkansen-linjat Tōkaidō Shinkansen 東海道新幹線 Tokio–Shin-Ōsaka 552,6 Tavanomaiset rautatielinjat Tōkaidō-päälinja 東海道本線 Atami–Maibara ja Ōgaki–Sekigahara 360,1 Gotenba-linja 御殿場線 Kōzu–Numazu 60,2 Chūō-päälinja 中央本線 Shiojiri–Nagoya 174,8 Kansai-päälinja 関西本線 Nagoya–Kameyama 59,9 Kisei-päälinja 紀勢本線 Kameyama–Shingū 180,2 Taita- linja 太多線 Tajimi–Mino-Ōta 17,8 Minobu-linja 身延線 Fuji–Kōfu 88,4 Iida-linja 飯田線 Toyohashi–Tatsuno 195,7 Taketoyo-linja 武豊線 Ōbu–Taketoyo 19,3 Meishō-linja 名松線 Matsusaka–Ise-Okitsu 43,5 Takayama-päälinja 高山本線 Gifu–Inotani 189,2 Sangū- linja 参宮線 Taki–Toba 29,1 == Lähteet == == Aiheesta muualla == *Yhtiön internetsivut Luokka:JR Luokka:Japanilaiset pörssiyhtiöt
Viterbo

Viterbo on noin 60 000 asukkaan kaupunki Italiassa, Latiumin alueella. Se sijaitsee Ciminin kukkuloiden juurella, Rooman luoteispuolella. Kaupunki on peräisin etruskien ajalta. Viterbossa on kuumien lähteiden ympärille perustettu kylpylä, jossa monet paavit ovat hoidattaneet erilaisia vaivojaan. Viterbo oli virallinen paavinistuin vuosina 1257–1281. Viterbon keskustassa on säilytetty keskiaikaisen kaupungin rakenne, ja sitä ympäröi edelleen kaupunginmuuri torneineen. Lähes 70 prosenttia kaupungista tuhoutui toisessa maailmansodassa, mutta sen vanhat osat jälleenrakennettiin nopeasti. Vuonna 1979 kaupunkiin perustettiin yliopisto, joka sai nimekseen Tuscian yliopisto. Viterbon luostareissa on annettu opetusta 1200-luvulta asti, ja vuonna 1546 paavi Paavali III:n määräyksestä perustettiin "Studium". Siihen liittyvä klinikka toimi vuoteen 1853, jolloin silloinen paavi Leo XIII järjesteli opetuksen uudelleen ja siirsi klinikan muualle. == Lähteet == == Aiheesta muualla == Luokka:Latiumin kaupungit
Nathalie (kappale)

”Nathalie” on ranskalaisen Gilbert Bécaud’n säveltämä ja Pierre Delanoën sanoittama slaavilaistyylinen laulu vuodelta 1964. Bécaud’n esittämänä kappaleesta tuli varsin suuri hitti Keski-Euroopan maissa. Moskovassa tavatusta kauniista matkaoppaasta kertovan laulun levytti suomeksi Tampereen Teatterin 29-vuotias näyttelijä Tapani Perttu vuonna 1969. Suomennoksen on tehnyt Saukki. Laulu alkaa sanoin ”Punaisen torin jo näin, se peittyi mattoon valkeaan...” Laulusta tuli Tapani Pertun tunnetuin levytys ja läpimurto laulajan uralle. Laulun melodiassa ja sovituksessa on vaikutteita venäläisestä kansanmusiikista balalaikoineen ja hitaasti kiihtyvine tempoineen. ”Nathalieta” ei pidä sekoittaa Kaj Chydeniuksen Elvi Sinervon runoon säveltämään poliittiseen lauluun ”Natalia”, jonka on levyttänyt Agit-Prop 1972. ==Café Pushkin== Sekä ranskan- että suomenkielisessä laulutekstissä kerrotaan istumisesta ”Puškinin kahvilassa”, jota ei todellisuudessa ollut 1960-luvun Moskovassa. Sen niminen ravintola avattiin Moskovaan kuitenkin vuonna 1999 laulun innoittamana. ==”Nathalien tytär”== Vuonna 1983 Bécaud ja Delanoë tekivät ”Nathalien” tarinalle jatkoa kappaleellaan ”La Fille de Nathalie”, jonka Tapani Perttu levytti vuonna 1985 Saukin sanoin nimellä ”Nathalien tytär”. Siinä 20-vuotias nuori nainen kirjoittaa laulun kertojamiehelle kirjeen Leningradista, jossa hän nyt äitinsä kanssa asuu. Kirjeen lopussa kertojamies paljastuu tyttären isäksi, ja tytär on pantu alulle kahta vuosikymmentä aiemmin alkuperäisen laulun tapahtuma-aikaan. ==Lähteet== ==Aiheesta muualla== *Tapani Pertun televisioesitys ”Nathaliesta” vuodelta 1997, Yle Elävä arkisto *30 sekunnin näyte Gilbert Bécaud’n ”Natalien” alusta Luokka:Ranskalaiset musiikkikappaleet Luokka:Suomalaiset käännöskappaleet Luokka:Sauvo Puhtilan sanoittamat kappaleet Luokka:Vuoden 1964 kappaleet
Sardinian ralli 2011

Sardinian ralli 2011 (viralliselta nimeltä 8. Rally d'Italia Sardegna) eli Italian ralli oli rallin MM-sarjan kilpailu kaudella 2011. Kilpailu ajettiin 6.-8. toukokuuta 2011. Kilpailussa oli 18 erikoiskoetta. Kilpailu oli vuoden tauon jälkeen mukana MM-sarjassa. Ralli oli MM-sarjan viides ja SWRC-sarjan kolmas osakilpailu. Rallin voittivat Sébastien Loeb ja Daniel Elena. Toiseksi ajoivat Mikko Hirvonen ja Jarmo Lehtinen. Kolmanneksi ajoivat Petter Solberg ja Chris Patterson. Kilpailun erikoiskokeiden yhteispituus oli 339,70 km. == Tulokset == Sija Kuljettaja Kartanlukija Auto Aika Ero 1\. Sébastien Loeb Daniel Elena Citroën DS3 WRC 3:45.40,9 0.0 2\. Mikko Hirvonen Jarmo Lehtinen Ford Fiesta RS WRC 3:45.52,1 + 11,2 3\. Petter Solberg Chris Patterson Citroën DS3 WRC 3:46.04,7 + 12,6 4\. Sebastien Ogier Julien Ingrassia Citroën DS3 WRC 3:47.12,4 + 1.07,7 5\. Mads Østberg Jonas Andersson Ford Fiesta RS WRC 3:48.23,5 + 1.11,1 6\. Daniel Sordo Carlos del Barrio Mini John Cooper Works WRC 3:49.08,5 + 3.27,6 7\. Ott Tänak Kuldar Sikk Ford Fiesta S2000 3:52.51,8 + 7.10,9 8\. Juho Hänninen Mikko Markkula Škoda Fabia S2000 3:53.18,5 + 7.37,6 9\. Matthew Wilson Scott Martin Ford Fiesta RS WRC 3:53.41,3 + 8.00,4 10\. Martin Prokop Jan Tomanek Ford Fiesta S2000 3:57.09,1 +11.28,2 ==Lähteet== == Aiheesta muualla == * Rally-Maps.com, erikoiskokeet kartalla Luokka:MM- rallikausi 2011 Luokka:Sardinian ralli
Teramo

Teramo on runsaan 50 000 asukkaan kaupunki Italiassa, Abruzzon alueella. Se sijaitsee Tordino- ja Vezzolajokien yhtymäkohdassa. Teranon katedraali on 1100- ja 1300-luvuilta, ja sen goottilaista arkkitehtuuria edustava kellotorni valmistui vuonna 1483. Kaupungin ulkopuolella on tähtitieteellinen observatorio. == Lähteet == == Aiheesta muualla == *
Control Machete

Control Machete oli vuonna 1996 perustettu ja vuonna 2004 hajonnut meksikolainen rap-yhtye. Yhtyeen keulahahmo Fermín IV on nykyään myös soolouralla. ==Diskografia== ===Albumit=== * * * * ==Aiheesta muualla== * Control Machete viralliset sivut * Fermín IV viralliset sivut * Pato Machete viralliset sivut *
Serotonerginen

Asia on serotonerginen jos se "liittyy tai vaikuttaa serotoniinin". Serotoniini on välittäjäaine. Serotonerginen synapsi käyttää serotoniinia sen välittäjäaineena. Serotonerginen hermosolu tuottaa serotoniinia. Serotonerginen aine tuottaa vaikutuksensa serotoniinijärjestelmän kautta, kuten edistämällä tai estämällä serotoniinijärjestelmän hermoimpulssien kulkua. Esimerkkejä serotonergisistä aineista ovat * serotoniinireseptorien agonistit (esim. psykedeeli LSD) ja antagonistit (esim. psykoosilääke ketiapiini) * serotoniinin takaisinoton estäjät, kuten selektiiviset serotoniinin takaisinoton estäjät) * serotoniinia vapauttavat aineet, kuten amfetamiiniperheeseen kuuluva huumausaine MDMA) Luokka:Aivojen välittäjäaineet
Pordenone

Pordenone on noin 50 000 asukkaan kaupunki Italiassa, Friuli-Venezia Giulian alueella. Pordenone oli jokisatama roomalaisaikana ja keskiajalla. Se tuhoutui 1233 Trevisanin ja Aquileian välisessä sodassa. Myöhemmin sitä hallitsi roomalainen keisarikunta ja venetsialaiset, kunnes 1866 siitä tuli osa Italian kuningaskuntaa. Nykyisin Pordenone on Friulin teollisen tuotannon keskus. Kesällä 2021 sieltä avattiin suora tavarajunayhteys Rotterdamin satamaan. == Lähteet == == Aiheesta muualla == Luokka:Friuli-Venezia Giulian kaupungit
Big Flow Music

Big Flow Music on meksikolainen rap-yhtye, joka on perustettu vuonna 2013. Se on saanut suosiota vuodesta 2015 lähtien rap- ja trap-teemoillaan. ==Diskografia== ===Albumit=== * * ==Aiheesta muualla== * Big Flow Music viralliset sivut Luokka:Meksikolaiset hip hop -yhtyeet
Kinto Sol

Kinto Sol on meksikolainen rap-yhtye, joka perustettiin vuonna 1999. Kinto Sol alkoi tehdä rapia englanniksi vuonna 1999. Seen kappaleet ovat johtaneet siihen, että muun muassa hiphop-ryhmiä, kuten Control Machete, Cartel de Santa ja Akwid, tunnustetaan oikein. ==Diskografia== ===Albumit=== * * * * * * * * * * * * * ==Aiheesta muualla== * Kinto Sol viralliset sivut Luokka:Meksikolaiset hip hop -yhtyeet
Akwid

Akwid on meksikolainen rap-yhtye, joka perustettiin vuonna 2000. ==Diskografia== ===Albumit=== * * * * * * * * ==Aiheesta muualla== * Akwid viralliset sivut Luokka:Meksikolaiset hip hop -yhtyeet
JR Hokkaidō

Hokkaidō ryokakutetsudō (, ’Hokkaidōn matkustajarautatieosakeyhtiö’, ), eli lyhyemmin JR Hokkaidō (), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Hokkaidōn saarella. JR Hokkaidō perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Sapporon Chūō-kun suuralueella. Yhtiöllä on 7 003 työntekijää (vuonna 2017). Se liikennöi 13 tavanomaista rautatielinjaa ja Hokkaidō Shinkansen -suurnopeuslinjaa, jotka muodostavat 2 552 kilometrin pituisen verkoston. Yhtiöllä on käytössään 417 asemaa ja 981 junavaunua. Vuonna 2016 yhtiön rautatielinjoilla oli noin 135 miljoonaa matkustajaa. Rautatieliikenteen lisäksi JR Hokkaidō toimii myös useilla muilla aloilla, muun muassa rautateihin liittyvän kiinteistö- ja hotellitoiminnan sekä kaupan parissa. == Linjat == JR Hokkaidō liikennöi yhtä Shinkansen-linjaa Aomorista Seikan-tunnelin kautta Hakodateen. Yhtiön tavanomaisista rautatielinjoista viisi on luokiteltu runkolinjoiksi, loput kahdeksan linjaa tavallisiksi linjoiksi: Linja Japaniksi Reitti Pituus (km) Shinkansen-linjat Hokkaidō Shinkansen 北海道新幹線 Shin-Aomori–Shin-Hakodate-Hokuto 148,8 Runkolinjat Hakodate- päälinja 函館本線 Shimonoseki–Moji 458,4 Nemuro-päälinja 根室本線 Hakodate–Asahikawa ja Ōnuma–Mori 443,8 Chitose-linja 千歳線 Shiroishi–Numanohata ja Minami- Chitose–Chitosen lentoasema 59,2 Muroran-päälinja 室蘭本線 Oshamanbe–Iwamizawa ja Muroran–Higashi-Muroran 218,0 Sekishō-linja 石勝線 Minami-Chitose–Shintoku ja Shin-Yūbari–Yūbari 148,5 Muut linjat Furano-linja 富良野線 Furano–Asahikawa 54,8 Rumoi-päälinja 留萌本線 Fukagawa–Rumoi 50,1 Sōya-päälinja 宗谷本線 Asahikawa–Wakkanai 259,4 Senmō-päälinja 釧網本線 Higashi-Kushiro–Abashiri 166,2 Sekihoku-päälinja 石北本線 Shin-Asahikawa–Abashiri 234,0 Sasshō-linja 札沼線 Sōen–Shin-Totsukawa 76,5 Hidaka-päälinja 日高本線 Tomakomai–Samani 146,5 Kaikyō-linja 海峡線 Naka- Oguni–Kikonai 87,8 == Lähteet == == Aiheesta muualla == *Yhtiön internetsivut Luokka:JR
Barbara (kappale)

Barbara on Jacques Prévertin samannimiseen runoon perustuva ja Joseph Kosman säveltämä sodanvastainen laulu vuodelta 1948. Alkukielellä se tunnetaan muun muassa Yves Montandin ja Marcel Mouloudjin levytyksistä. Toisen maailmansodan sateiseen Brestin kaupunkiin sijoittuvasta laulusta on tehty ainakin kolme suomennosta: Erkki Ainamon sanoituksen teki tunnetuksi lauluyhtye Nelosten levytys vuodelta 1961; Jukka Kemppisen myöhemmän suomennoksen on levyttänyt Arja Saijonmaa vuonna 1976 ja Pentti Saaritsan suomennoksen Harri Saksala vuonna 1980. Joseph Kosman sävellys Prévertin runoon on läpisävelletty niin, ettei melodia kertaudu säkeistöittäin eikä juuri muutenkaan. Puhuttuja versioita runosta, Kosman sävelmän säestämänä tai ilman, ovat levyttäneet ainakin Yves Montand ja Serge Reggiani. Nelosten tulkinnan esikuvana oli Les Frères Jacques -lauluyhtyeen versio. Alkuperäinen teksti protestoi sodan mielettömyyttä. Barbara kohtaa satunnaisen tuttavuuden – laulun kertojan – toisen maailmansodan aikaisessa Ranskan Brestissä, jossa sijaitsi saksalaismiehittäjien satama ja sukellusvenetukikohta. Erkki Ainamon teksti jättää sodan ja rauhan teemat kokonaan pois ja keskittyy tarinan kolmiodraamaan, mistä sitä on kritisoitu. Erkki Lyytikäinen kirjoitti Parnasso-lehdessä 1/2010, että ”suomennos loukkaa törkeästi runoilijan moraalisia tekijänoikeuksia”. Kemppisen ja Saaritsan suomennokset ovat lähempänä alkuperäistä runoa. ==Lähteet== ==Aiheesta muualla== *Alkuperäinen Prévertin runo ja Jukka Kemppisen suomennos Kemppisen blogissa Luokka:Ranskalaiset musiikkikappaleet Luokka:Vuoden 1948 kappaleet Luokka:Suomalaiset käännöskappaleet Luokka:Sodanvastaiset laulut
Giuseppe Rivabella

Giuseppe Rivabella (k. 1913 Napoli, Italia) oli italialainen kilpa-ampuja. Rivabella osallistui ainoana italialaisena ensimmäisiin nykyaikaisiin olympialaisiin Ateenassa vuonna 1896. Hän kilpaili miesten 200 metrin sotilaskivääriammunnassa, mutta ei sijoittunut 13 parhaan joukkoon. Rivabella oli siviiliammatiltaan rakennusinsinööri. Hän työskenteli olympialaisten aikaan Sámosin saarella Kreikassa ja pystyi siksi osallistumaan kisoihin. == Lähteet == Luokka:Italialaiset ampujat Luokka:Syntymävuosi tuntematon Luokka:Vuonna 1913 kuolleet
Halo Infinite

Halo Infinite on 343 Industriesin kehittämä Xbox Game Studiosin julkaisema ensimmäisen persoonan ammuntapeli. Peli on julkaistu 8. joulukuuta 2021. Peli on jatko-osa vuonna 2015 julkaistulle Halo 5: Guardiansille ja kolmas 343 Industriesin kehittämä Halo-pääsarjan peli. Pelin päähenkilö on Spartan II -supersotilas Master Chief. ==Kehitys== Halo Infinite esiteltiin vuoden 2018 Electronic Entertainment Expo -pelimessuilla, ja sen kerrottiin toimivan uudella Slipspace-pelimoottorilla. 343 Industriesin Chris Leen mukaan visuaaliseen ilmeeseen on haettu vaikutteita pelisarjan aiemmista osista, ja se keskittyy vahvemmin Master Chiefin tarinaan kuin Halo 5. Pelin beta-versio on ollut pelattavissa eri aikoina ennen julkaisua. == Vastaanotto == Metacritic-kerääjäsivustolla pelin Xbox Series X -versio sai 86/100 pistettä, perustuen 80 kriitikoiden arvosteluun. ==Lähteet== ==Aiheesta muualla== * * * Halo Waypoint pelisarjan virallinen sivusto * Halopedia Luokka:Vuoden 2021 videopelit Luokka:Halo-pelit Luokka:Xbox Series X- ja Series S -pelit Luokka:Xbox One -pelit Luokka:Windows-pelit
Teuvo Metsäpelto

Teuvo Armas Metsäpelto (s. 16. elokuuta 1949 Jaala) on juristi, joka on toiminut Suomen valtion työmarkkinajohtajana. Metsäpelto syntyi maanviljelijöiden Niilo Metsäpelto ja Vilma o.s. Kuhanen perheeseen. Hän tuli ylioppilaaksi 1968 ja valmistui oikeustieteen kandidaatiksi 1970 ja lisensiaatiksi 1988 Helsingin yliopistosta. Metsäpelto toimi Liikevaihtovero- oikeuden sihteerinä 1971–1973, valtiovarainministeriössä julkishenkilöstön oikeusasemakomitean jäsenenä 1973–1977, nuorempana ja vanhempana hallitussihteerinä ja neuvottelevana virkamiehenä 1977–1987, hallitusneuvoksena 1987–1989 sekä vt. apulaisosastopäällikkönä 1989–1994. Osastopäällikkö ja valtion työmarkkinajohtaja hänestä tuli vuonna 1994. Metsäpelto jäi tehtävästä eläkkeelle kesällä 2013, jolloin hänen seuraajakseen nimitettiin Juha Sarkio.Sarkio valtion työmarkkinajohtajaksi. HS, 28.6.2013. Viitattu 11.6.2018. Valtion työmarkkinajohtaja on arvonimi, joka kuuluu Suomen valtion työnantajatoiminnasta vastaavan valtiovarainministeriön henkilöstö- ja hallintopolitiikkaosaston päällikölle.Juha Sarkio osastopäälliköksi valtiovarainministeriöön. Valtiovarainministeriö, 27.6.2013. Viitattu 11.6.2018. == Lähteet == Luokka: Suomalaiset juristit Luokka: Suomalaiset virkamiehet Luokka:Vuonna 1949 syntyneet Luokka:Elävät henkilöt
FC Helsingør

FC Helsingør on helsingøriläinen jalkapalloseura. Se on Elite 3000 Helsingørin jalkapallojaosto. Seura pelaa kaudella 2023–2024 Tanskan toiseksi korkeimmalla sarjatasolla Tanskan 1. divisioonassa. ==Lähteet== Luokka:Tanskalaiset jalkapalloseurat Luokka:Helsingør
Pyhän Olavin hautausmaa

Pyhän Olavin hautausmaa on noin vuonna 1900 perustettu Raaseporin seurakuntayhtymän hautausmaa Karjaalla. Se sijaitsee Karjaan keskustassa erillään Karjaan kirkosta, jonka luona on kaksi muuta hautausmaata, vanhempi, kirkkoa ympäröivä, ja vuonna 2005 käyttöön vihitty Pyhän Katariinan hautausmaa.Raaseporin seurakuntayhtymän hautausmaat, viitattu 11.6.2018 ==Lähteet== Luokka:Karjaan rakennukset ja rakennelmat Karjaa
R-tyypin asteroidi

R-tyypin asteroidit ovat kohtalaisen kirkkaita, suhteellisesti harvinaisia sisävyöhykkeen asteroideja jotka ovat spektrisesti V- ja A-tyypin asteroidien välissä. Spektri näyttää selvästi oliviinia ja pyrokseenia 1-2 mikrometreissä, ja ehkä plagioklaasia. 0,7 μm jälkeen spektri on todella punertava. IRAS- teleskooppi on luokinnut 4 Vestan, 246 Asporinan, 349 Dembowskan, 571 Dulcinean ja 937 Bethgean R-tyyppisiksi; kuitenkin Vestan uudelleen luokitseminen, V-tyypin perikuva, on kiistanalainen. Näistä kappaleista vain 349 Dembowska on hyväksytty R-tyyppinä jos kaikki aallonpituudet otetaan mukaan. Luokka:Asteroidiluokat
Ruotsalainen rekisterikilpi

Ruotsin rekisterikilpijärjestelmä on valtakunnallinen. Se koostuu tällä formaatista ABC 123. Vuodesta 2019 lähtien viimeinen merkki voi olla myös kirjain. Tätä formaattia käytetään suurimmassa osassa kilpityyppejä. Kaupallisen liikenteen autot käyttävät samaa formaattia kuin henkilöautot. Kilvissä ei käytetä kirjaimia I, Q, V, Å, Ä ja Ö. 91 kirjainyhdistelmää on kielletty, mm. APA (apina), DUM (tyhmä), FEG (pelkuri), FEL (väärä), FUL (ruma), GAY, SEX, ja XXL. Myös WTC 911 on kielletty. Rekisterikilvissä ei käytetä enää validaatiotarraa. == Kilpityypit == === Jälleenmyyjäkilpi === Jälleenmyyjäkilpi on normaali kilpi vihreällä pohjalla. === Diplomaattikilvet === Diplomaattikilvissä on mustat merkit sinisellä pohjalla. Niiden formaatti on AB 123 C. Ensimmäiset kaksi kirjainta kertovat suurlähetystön. Kirjaimet on järjestetty ranskankielisen aakkosjärjestyksen mukaan. === Taksi === Taksikilpi on normaali kilpi keltaisella pohjalla. === Vientikilpi === Vientikilvissä on valkoiset merkit punaisella pohjalla. Ne rekisteröidään normaaliin formaattiin. === Armeija === Armeijan kilvissä on kuusi numeroa. == Historia == === 1906-1972 === Ennen vuotta 1972 kilvissä oli yksi tai kaksi kirjainta ja viisi numeroa. Kirjain/-met muodosti(vat) aluetunnuksen. Alueet olivat samat kuin Ruotsin läänit. ==== Aluetunnukset ==== A, AA, AB - Tukholman kaupunki B, BA, BB - Tukholman lääni, C - Uppsalan lääni D - Södermanlandin lääni E, EA - Itä-Götanmaan lääni F, FA - Jönköpingin lääni G - Kronobergin lääni H - Kalmarin lääni I - Gotlannin lääni K - Blekingen lääni L, LA - Kristianstadin lääni M, MA, MB - Malmöhusin lääni N - Hallannin lääni O, OA, OB - Göteborgin ja Bohusin lääni P, PA - Älvsborgin lääni R - Skaraborgin lääni S, SA - Värmlannin lääni T, TA - Örebron lääni U, UA - Västmanlandin lääni W, WA - Kopparbergin lääni X, XA - Gävleborgin lääni Y - Västernorrlandin lääni Z - Jämtlandin lääni AC, AD - Västerbottenin lääni BD - Norrbottenin lääni === 1972- === Vuonna 1972 siirryttiin nykyiseen formaatiin ABC 123. Kirjain I korvattiin sopivammalla J:llä. Tyyliä on vuosien saatossa muutettu useasti. Luokka:Rekisterikilvet Rekisterikilpi
Digoksigeniini

Digoksigeniini (C23H34O5) on steroideihin kuuluva orgaaninen yhdiste. Sitä esiintyy glykosideinään monissa sormustinkukkalajeissa. Yhdistettä voidaan käyttää biokemiallisissa tutkimuksissa merkkiaineena. ==Ominaisuudet, esiintyminen luonnossa ja käyttö== Huoneenlämpötilassa digoksigeniini on väritöntä kiteistä ainetta. Yhdiste liukenee muun muassa metanoliin. Digoksigeniini on optisesti aktiivinen yhdiste ja sen ominaiskiertokyky metanoliliuoksessa on +27. Rakenteeltaan yhdiste kuuluu kardenolideihin. Digoksigeniiniä esiintyy muun muassa rohto- ja villasormustinkukkien glykosideissa esimerkiksi digoksiinissa ja lanatosidi C:ssä ja muissa lanatosideissa. Digoksigeniini on niin kutsuttu hapteeni, eli esimerkiksi ihmisen elimistö reagoi siihen ainoastaan silloin kuin se on muodostanut kompleksin suuremman molekyylin esimerkiksi hiilihydraatin, proteiinin tai nukleotidien kanssa. Tällöin spefisfiset vasta-aineet tunnistavat digoksigeniinikonjugaatin. Digoksigeniinin konjugaatteja ja vasta-aineita, joihin on liitetty esimerkiksi kemiluminoiva väriaine, käytetään biokemiallisissa tutkimuksissa. ==Lähteet== Luokka:Steroidit
Anniina Tarasova

Anniina Tarasova, oikealta nimeltään Anniina Tchernych (s. 20. syyskuuta 1985) on suomalainen kirjailija. Hänen esikoisromaaninsa Venäläiset tilikirjani ilmestyi helmikuussa 2018. Tarasova opiskeli sosiologiaa Turun yliopistossa ja kauppatieteitä Aalto-yliopistossa. Kauppatieteiden gradussaan hän tutki ekspatriaatin työarkea VenäjälläGradu, Aalto.fi. Hän toimi kasvuyrityksen toimitusjohtajanaJuhli aina, kun voit! - Venäjän villi työelämä taipui dekkariksi. Kauppalehti 17.3.2018, ennen kuin ryhtyi päätoimisesti kirjoittamaan. Esikoiskirjan syntymiseen kului kuitenkin seitsemän vuottaOte- lehti . Tarasovan juuret ovat Hämeessä, Karjalassa ja Pietarissa. Nykyään hän asuu Helsingin Kruununhaassa. Venäjä ja erityisesti Pietari tulivat Tarasovalle tutuksi kuitenkin vasta aikuisiällä hänen asuttuaan siellä puolitoista vuottaKirjailijan verkkosivut. == Venäläiset tilikirjani == Venäläiset tilikirjani on romaani, joka yhdistelee dekkarien ja chick litin piirteitäAamun kirja. Yle Areena. Kirjan päähenkilö Reija Wren saa elämänsä tilaisuuden, kun hänet lähetetään Pietariin tekemään konsernin sisäistä tarkastusta. Koska Reija isä toimi konsernin hallituksen puheenjohtajan, Reija tuntee jääneensä hänen ammatilliseen varjoonsa. Reija siis lähtee Pietariin skumpanhuuruiseen ekspatriaattien arkeen jättäen sympaattisen ja turvallisuudenhakuisen Veli-Pekan suunnittelemaan häitä. Reijan tutkimusten edistyessä hän kuitenkin löytää asioita, joita joku ei olisi halunnut löydettävän, ja komennus muuttuu vaaralliseksi eikä Reija enää tiedä kehen luottaa. Romaanin on kustantanut Gummerus.Venäläiset tilikirjani. Gummerus == Lähteet == Luokka:Suomalaiset kirjailijat Luokka:Vuonna 1985 syntyneet Luokka:Elävät henkilöt
Lawren Harris

pienoiskuva|Lawren Harris vuonna 1926. Lawren Stewart Harris (23. lokakuuta 1885 Brantford, Ontario, Kanada – 29. tammikuuta 1970 Vancouver, Brittiläinen Kolumbia, Kanada) oli kanadalainen taidemaalari. Hän oli Group of Seven -taiteilijaryhmittymän perustamisen johtohahmona. Hänen inspiroiminaan Jock Macdonald ja muut Toronton taiteilijapiireissä ryhtyivät tekemään abstraktia taidetta. Harrisin työ vaikutti kolmeen kanadalaiseen taiteilijasukupuolveen.The Canadian Encyclopedia: Lawren Stewart Harris Toronton yliopiston matematiikan professorin rohkaisemana Harris opiskeli Berliinissä taidetta vuosina 1904–1908. Hänen töitään on nähtävillä muun muassa Kanadan kansallisgalleriassa ja Ontarion taidegalleriassa. == Lähteet == Luokka:Kanadalaiset taidemaalarit Luokka:Vuonna 1885 syntyneet Luokka:Vuonna 1970 kuolleet